[Europski dan poduzetništva za učenike - Poduzetnički dan školskih zadruga](http://www.azoo.hr/index.php?option=com_content&view=article&id=5383:europski-dan-poduzetnitva-za-uenike-poduzetniki-dan-kolskih-zadruga&catid=102:projektna-podruja&Itemid=349)

*U okviru Europskog tjedna malog i srednjeg poduzetništva, Europska komisija pokrenula je inicijativu EU-a: EU Entrepreneurship Day for students - Europski dan poduzetništva za učenike/studente.Namjera je da se aktivnosti  organiziraju na nacionalnoj i lokalnoj razini  u školama i na sveučilištima kako bi se poticala svijest učenika/ studenata za poduzetništvo kao ključnu kompetenciju, a istovremeno kao jednu od dodatnih mogućnosti za uspješan završetak formalnog obrazovanja i za postizanje većih mogućnosti na tržištu rada.*

Agencija za odgoj i obrazovanje poziva voditelje školskih zadruga da uključe školske zadruge u inicijativu EU-a: Europski dan poduzetništva za učenike - Poduzetnički dan školskih zadruga.

Europski tjedan  malog i srednjeg poduzetništva planiran je u kalendaru događanja od 25. – 30. studenoga 2014. za zemlje članice EU.  Za Dan poduzetništva za učenike/studente zemlje članice EU mogu odrediti bilo koji dan i u 2015. g. za školsku godinu 2014/2015.

Voditelji školskih zadruga, čiji učenici se odluče uključiti u ovu inicijativu EU-a trebaju popunjeni Obrazac za prijavu, u privitku, dostaviti do 1. prosinca 2014.g. na e-mail adresu:[vesna.marovic@azoo.hr](mailto:vesna.marovic@azoo.hr). Objedinjene podatke Agencija za odgoj i obrazovanje će dostaviti Ministarstvu poduzetništva i obrta do 5. prosinca 2014.g.

Ciljevi:

* Upoznati se s poduzetnicima koji su krenuli ovim putem
* Poticati razvoj poduzetničke kulture
* Zajednički raditi  zbog stjecanja novih iskustava i novih mogućnosti
* Upoznati primjere aktivnosti koje mogu dovesti do novih i različitih spoznaja, do većeg razumijevanja, do otvaranja novih perspektiva
* Usporediti se s drugima kao koristan poticaj za nove ideje i svježe  pristupe
* **Susrete ne koristiti za traženje donacija ili sponzorstava**

Školska zadruga (koordinator/voditelj)  u suradnji s ravnateljem škole i ostalim učiteljima/ sudionicima će

* odrediti datum Poduzetničkog dana školske zadruge
* odrediti vrijeme (početak i završetak susreta)

Školska  zadruga (članovi)  će

* uputiti poziv (poduzetniku ili poduzetnicima)
* uputiti poziv predstavniku Ministarstva poduzetništva i obrta (poziv uputiti na e-mail adresu: [Antonija.Mrsic@minpo.hr](mailto:Antonija.Mrsic@minpo.hr) s naznakom EU Entrepreneurship Day for students
* obaviti pripreme u svezi predstavljanja  školske zadruge
* pripremiti pitanja za goste, poduzetnike
* opisati susret s poduzetnikom (pisano izvješće na jednoj kartici teksta, s naslovom npr. Susret s poduzetnikom , s orijentacijskim natuknicama: Što ste naučili iz susreta s poduzetnikom?  Kako se  postaje poduzetnikom?  Kako se od ideje dolazi do uspješne realizacije? Koje su njegove najvažnije poruke? Postoje li neodgovorena pitanja, bilo učenika, bilo poduzetnika?)
* susret popratiti s dva grafička priloga
* sažetak prikaza napisati i na engleskom jeziku

Tekst i grafički prilozi biti će objavljeni na internetskim stranicama Agencije za odgoj i obrazovanje. Tekst i grafičke priloge dostaviti na e-mail adresu: [vesna.marovic@azoo.hr](mailto:vesna.marovic@azoo.hr)najkasnije petnaest dana nakon Poduzetničkog dana školske zadruge. Objedinjene podatke Agencija za odgoj i obrazovanje će dostaviti Ministarstvu  poduzetništva i obrta.

Europska komisija će podržati ovu inicijativu odobravanjem korištenje logotipa EU i širenjem informacija o događaju putem svojih internetskih stranica.

Škola čija školska zadruga sudjeluje u Poduzetničkom danu školske zadruge će od Agencije za odgoj i obrazovanje dobiti zahvalnicu.

**Dokumenti**

* [Obrazac za prijavu](http://www.azoo.hr/images/strucni2014/Obrazac_za_prijavu.doc)(DOC: 83 kb)